b'\n_START_ARTICLE_\nTrabant\n_START_PARAGRAPH_\nTrabant este un automobil care a fost produs \xc3\xaen Republica Democrat\xc4\x83 German\xc4\x83 \xc3\xaen perioada 1957 - 1991. Fabrica "VEB Sachsenring Automobilwerke Zwickau" s-a \xc3\xaenchis pe data de 30 aprilie 1991. \xc3\x8en Zwickau au fost produse \xc3\xaen total 3.051.385 de automobile Trabant. La data de 01.01.2001 mai erau \xc3\xaen Germania \xc3\xaenscrise \xc3\xaen circula\xc8\x9bie 33.726 automobile. \xc3\x8en perioada de fabrica\xc8\x9bie autoturismele erau exportate \xc3\xaen fostele \xc8\x9b\xc4\x83ri socialiste, cele mai multe trabanturi fiind exportate \xc3\xaen Cehoslovacia, Polonia \xc8\x99i Ungaria. \xc3\x8en \xc8\x9binuturile unde se vorbea germana autoturismul era numit Trabi (Trabbi). \xc3\x8en prezent el a devenit un obiect de colec\xc8\x9bie pentru amatorii de automobile istorice.\n_START_SECTION_\nIstoric\n_START_PARAGRAPH_\nPrin anii 1950, dup\xc4\x83 na\xc8\x9bionalizarea fabricii de automobile Auto-Union din Saxonia, guvernul comunist din RDG a hot\xc4\x83r\xc3\xa2t fabricarea de automobile. Scopul era crearea de noi locuri de munc\xc4\x83, reducerea num\xc4\x83rului mare al celor care se refugiau \xc3\xaen Germania de Vest \xc8\x99i de a concura cu VW-ul fabricat \xc3\xaen RFG care se bucura de un mare succes pe pia\xc8\x9ba interna\xc8\x9bional\xc4\x83._NEWLINE_\xc3\x8en anul 2009, la salonul auto IAA din Germania a fost prezentat\xc4\x83 o versiune modern\xc4\x83 a vechiului Trabant: Trabant nT.'